ÞÁTTARÖÐ ÚR SMIÐJU NETFLIX
Við erum loksins á leið á Góða staðinn.
Það er "ég" staðanna.
Ég komst inn. Ég get aftur tekið þannig til orða.
Ertu viss um að við séum á réttri leið, Janet?
Ég hef aldrei komið á Góða staðinn áður.
En já, ég er viss.
Hvernig?
Af því að...
tilfinningin er eins og ég sé á heimleið.
Fljúgandi hvolpur!
Þið eruð næstum komin. Bara aðeins lengra.
Fljúgandi hvolpar?
Jahérna, Michael.
Af hverju datt þér það ekki í hug fyrir hverfið þitt?
Þau eru góð hérna.
VELKOMIN! HÉRNA ER
51. KAFLI
Mér líður eins og Dorothy þegar hún lendir í Oz,
spennt, vantrúuð,
mun hávaxnari en öll í kringum mig.
Hvað viljum við öll gera fyrst?
Go-kart bílakappakstur með öpum.
Ekkert mál.
Mig hefur alltaf dreymt um það.
Apar eru bestu mótherjarnir í go-kart.
Nógu sniðugir til að sýna fingurinn, en ekki nógu gáfaðir til að vinna.
JANET: INNSKRÁNING HÉR!
- Á þetta við mig? - Þú ert góð Janet.
Við erum á Góða staðnum. Ég veit ekki hver önnur það gæti verið.
Gott og vel. Engin pressa.
Ég fæddist til að gera þetta. Ekki fædd.
Gott og vel.
Ég veit allt um Góða staðinn.
Í hnotskurn, meiriháttar.
Segi ykkur fyrst,
fólk fær ekki að sjá allan Góða staðinn í einu, annars ruglast heili þess.
Svalt. Kannski fæ ég loksins einhverjar ójöfnur á heilann.
Læknar sögðu að heilinn í mér væri sléttur sem egg.
Þið þurfið öll að bíða hér til að aðlagast.
Þegar þið eruð tilbúin verðið þið boðin velkomin með glæsiveislu,
töfrum prýddri af Góða staðnum, byggt á persónuleikum ykkar.
Eins og markauglýsing Instagram fyrir partí.
Ég keypti flott sólgleraugu eftir þannig auglýsingu.
Sjáið.
Það er eins og ég sé inni í Netinu.
Allt í lagi.
Gætum við haldið áfram?
Þú virðist dálítið fölur.
Veiktist þú í loftbelgnum?
Ef þú ælir koma örugglega bara fiðrildi eða eitthvað.
Allt í lagi með mig.
Ég bara...
Ég á ekki heima hérna.
Ómögulegt að vita hvað kemur fyrir djöful sem stígur inn á þennan stað.
Lofið mér, að ef ég gufa upp haldið þið áfram að hafa gaman.
Drottinn minn, þessi hljómur er svo sefandi.
Eins og verið sé að nudda heilann í mér...
- ...af dádýrskálfi. - Maður minn.
Hvað ef þetta er eins konar djöflaviðvörun til að láta löggurnar vita af mér?
- Viltu að ég passi grasið þitt? - Ég er ekki með gras.
Bíðið aðeins.
Jú, gott og vel, ég er með það.
Taktu þetta.
Þau eru tilbúin að fá ykkur inn fyrir.
Góða staðs nefndin bíður eftir okkur.
ORKAN SEM ÞÚ HAFÐIR ÞEGAR ÞÚ VARST TÓLF ÁRA
FULLUR SKILNINGUR Á TWIN PEAKS
Maður minn, sjáið þennan stað.
ÞAÐ GÓÐA SEM SAGT HEFUR VERIÐ UM ÞIG ÁN VITNESKJU ÞINNAR
Karlie Kloss líkaði við mig.
Ég vissi það.
- Jæja, varðandi veisluna... - Já.
Er öllum á Góða staðnum boðið?
Verður Aristóteles þarna?
Því miður, Chidi, Aristóteles er á Slæma staðnum. Hann varði þrælahald.
- Sókrates? - Nei.
Of pirrandi. Tuggði mjög hátt.
- Platón? - Aftur þrælahald.
Veistu hver er hérna?
Hýpatía af Alexandríu. Þekkirðu hana?
Hýpatíu?
- Af Alexandríu? - Rétt.
Já, ég þekki hana.
Hýpatía. Ég ætla að spyrja hana svo margra spurninga
sem varða grundvallarhugmyndir um alheiminn.
Bara... "Af hverju?"
Og líka... "Hvernig?"
Velkomin á Góða staðinn, öll.
Michael, svo gott að þú náðir því.
Þú geislar.
Þú hefur róandi en samt yfirvaldslegt yfirbragð sprengjuleitarhunds.
Mig langar bara til að
þakka ykkur kærlega fyrir að leyfa mér að vera hér með vinum.
Ég veit að það er óvenjulegt að einhver eins og ég
heimsæki Góða staðinn, en þetta er bara svo dásamlegt.
Og ég er ekki með gras á mér svo það er engin þörf fyrir löggurnar.
Michael, þú og vinir þínir eruð hetjur
og þið eruð meira en velkomin hér.
Við erum reyndar með mjög spennandi fréttir.
Á meðan þið hin komið ykkur fyrir
viljum við halda inntökublót fyrir Michael
svo hann verði opinber arkítekt á Góða staðnum.
Drottinn minn.
Michael, komdu með okkur.
Heilagur frændi, þetta er sefandi hljómur.
Þetta er einn ótrúlegasti hljómur sem ég hef heyrt.
Og það frá manneskju sem á sér guðföður
sem er frægasta klukka í heimi.
Er Big Ben einhvern veginn guðfaðir þinn?
Þetta hljóð merkir...
að partíið er að hefjast.
Þegar þið gangið í gegn mun rýmið breytast
í partí sem er fullkomlega sniðin að eðli ykkar.
Krækjum saman handleggjum og forum saman í gegn.
Furðulegt.
Danssalurinn í SuperSuites-hótelinu í Jacksonville þar sem lokaballið var
og líka umferðardómstóllinn.
En þetta hlýtur að vera mitt partí
því þetta er koppurinn sem ískaldi Steve Austin
notaði til að lemja Vince McMahon 1998.
Það var söguleg stund. Ekki dæma mig.
Mér þykir þetta leitt, krakkar.
Góði staðurinn notar upplifanir ykkar í lífinu til að útbúa fullkomið partí,
en það er bara hannað fyrir eina manneskju í einu.
Þegar þið komið inn sem hópur varð það...
Samsull af okkur öllum fjórum.
BOÐSGESTIR EINGÖNGU
RÆKJUR!
Þetta er fullkomið.
Nei, það er það ekki, Eleanor,
því það er engin go-kart braut og engir apar.
Ekki illa meint, en þið eruð í ruglinu.
Sjáið þið þessar grænu dyr?
Þið getið farið í heimsókn á hvaða stað eða tíma sem er, alvöru eða ímyndaðan.
Hugsið bara hvert ykkur langar
og hvað ykkur langar að gera og gangið í gegn.
Þannig að maður gæti gengið meðal risaeðla
eða orðið vitni að fyrstu uppsetningu á Hamlet í Globe-leikhúsinu.
Ég fer í Tókýó-skriðkeppni með öpum. Sjáumst eftir þúsund ár.
Er þér sama þótt ég fari að hitta Hýpatíu?
Ég lofa að það verður eingöngu platónskt.
Tæknilega séð nýplatónskt.
Gleymdu þessum brandara og komdu með. Ég er svo óstyrkur að hitta hana.
Mig vantar einhverja til að skipta um umræðuefni ef ég tala heimskulega.
Ekkert mál. Augnablik.
Hei, Tahani, þessi salur er fullur
af áhugaverðasta fólki sem hefur lifað.
Spjallaðu við það, lærðu um líf þess,
hittumst svo hérna svo við getum grínast í því.
Eleanor Shellstrop, ég hef verið í þjálfun fyrir þennan dag allt mitt líf.
Þetta er mikill heiður fyrir mig.
Tilfinningin er að þetta sé rétt. Þetta verður nýr tilgangur minn.
Allt er að smella saman.
Frábært. Drífum í þessu. Klæddu þig í þessa viðhafnarskikkju.
Maður minn, flottar axlir fyrir skikkju.
Undirritaðu þetta skjal.
Ég hef aldrei skrifað nafn mitt áður.
Hvaða rithönd ætti ég að velja?
"Doktor Bóla." Eða, nei...
"Íþróttamaður sem er sama um krakkann."
Bíðið, nei...
"Miðskólastelpa sem er skotin í Zac Efron."
Þá get ég sett lítið hjarta ofan við "I".
Fullkomið. Og hér er opinber medalía handa þér.
Nú veit ég hvernig Mary Lou Retton líður.
Og frábært.
Nú hefur þú opinberlega umsjón með Góða staðnum.
- Fyrirgefðu, "umsjón með"? - Já. Þú ert yfirmaðurinn.
Þetta var allt lagalega bindandi og við hættum öll nú þegar.
Þetta er óafturkræft svo nú er þetta þitt vandamál.
Ekki reyna að finna okkur. Ekki hægt að hætta við, bless.
Fljót, af stað! Áfram!
Halló? Félagar á Góða staðnum?
Eru einhver hér inni?
"Hugmyndir að endurbótum á Góða staðnum."
"Tónlist sem maður getur borðað.
Æi.
Risastórir smákleinuhringir, ekki bara venjulegir kleinuhringir.
Dave útskýrir."
Dave? Getur þú útskýrt?
Hæ, ert þú... ert þú Hýpatía af Alexandríu?
Já. Hvað segist?
Það segist mjög vel.
Ég bjóst við að þú værir enn forngrísk.
Nei, við fylgjum eiginlega tímanum á þessum stað.
Hvað er vinsælast á jörðinni upp á síðkastið?
Iðnbyltingin, Manhattan-kjarnorkuáætlunin, "Gangnam Style..."
Mér finnst ég skilja þetta.
- Þetta er í alvöru hún! - Já.
Ég bara veit það. Þetta er Hýpatía af Alexandríu.
Ég veit, elskan. Já, þetta er hún.
Hæ, fyrirgefðu, ég heiti Eleanor. Þessi yfirdrifni furðufugl heitir Chidi.
Við erum ný í bænum.
Fyrsta spurning, hvernig færðu "af" í nafnið þitt?
Hékkstu lengst þar?
Er ég Eleanor af Cheesecake Factory-barnum?
Einnig, er það "Hý-pa-sía" eða "Hý-pat-ía"?
Eða í forn-grísku, "Hæ-pattía"? Skemmtilegar deilur um þetta.
Veistu hvað? Kallaðu mig bara Patty.
Jæja, Patty, ég er mikill aðdáandi.
Ég var með veggmynd af þér í skólanum mínum.
Reyndar var það bara veggmynd af Trinity úr The Matrix.
En ég ímyndaði mér að þú litir þannig út. Því þú ert svo svöl.
Er hún ástæðan fyrir því hve oft þú varst barinn?
Hún er ein þeirra!
Eigum við að fá okkur mjólkurhristing?
Ég hef ekki umgengist nýliða um tíma. Þið eruð dálítið áköf.
Fáum okkur mjólkurhristing. Já.
Hér er gerður mjólkurhristingur úr alvöru stjörnudufti.
Hann er ansi góður.
Já. Fáum okkur mjólkurhristing með Patty.
Já.
En má ég spyrja að einu fyrst?
Þú varst fylgjandi Plótínusar,
sem hélt fram að vangaveltur um hinstu rök tilverunnar...
Bíddu, ert þú...
Hvað er það kallað, hugsunar-bóka-maður?
Hugsunar-lestrar-bóka-maður?
Heimspekingur? Já.
Fyrirgefðu, svo langt um liðið að hugur minn er þokukenndur.
Hlustaðu vandlega áður en ég gleymi hvernig á að segja þetta.
Þú verður að hjálpa okkur. Við erum í miklum vanda.
Erum við það?
Halló! Ég heiti Tahani Al-Jamil.
Ég heiti Paltibaal. Velkomin til paradísar.
Hver er þín saga?
Læknaðir þú eitthvað? Eða fannstu eitthvað upp?
Ég hjálpaði fátækum í Fönikíu til forna.
Afbragð.
Eitt sinn hafði ég sálarþjálfa sem hét Fönikía.
Hvernig lést þú lífið?
Ég fékk skurð á hendina.
Árið var 2491 fyrir Krist svo það þurfti ekki meira.
Fengi maður skurð
eða drakk vatn sem var ekki nógu heitt og svo... dauður.
Ég hefði drepið fyrir bóluefni.
Hvaða bóluefni sem var.
Klikkun að ykkur skuli ekki líka við þau núna.
Hvað heldur þú mest upp á við að búa hérna?
Þetta er fullkomið.
Við erum bókstaflega stöðugt að fá fullnægingar.
Ég dó hreinn sveinn
svo þetta er mjög klikkað.
Gott og vel.
Það er svo ljúft að fá að vinna með annarri góðri Janet!
Já, það er það.
Janet, get ég fengið Coke?
Nei, vatn.
Nei, lampa.
Nei, kött.
Biður fólk þig bara um eitthvað út í bláinn?
Já! Og ég útvega þá. Það er frábært.
Get ég fengið geimskip?
Nei, einn risastóran mintumola.
Nei, Coke.
Þessi mjólkurhristingur er ótrúlegur.
Finnst þér ekki? Svona ver ég mestu af tíma mínum.
Sitjandi á fallegum stöðum, drekkandi mjólkurhristing,
pissandi hægt í buxurnar,
sem hverfur jafnskjótt og skilur engin merki eftir sig.
Hljómar skemmtilega.
En vildir þú ekki segja okkur í hvaða vanda við erum?
Fjárinn.
Þetta er einmitt vandinn.
Á pappírunum er þetta paradís.
Allar þrár okkar og þarfir eru uppfylltar.
En það er óendanlegt.
Og þegar fullkomnun er til eilífðar verður maður bara glaseygð geðdeyfa.
En... nei, af því að... nei.
Af því að... Patty, nei!
Jú, í alvöru. Ég var eitt sinn svöl.
Ég lærði svo mikið... alls konar!
Listir og tónlist og...
þetta með tölu... hrúgum?
Þar sem ég segði: "Tveir!" Og þú segðir: "Sex!"
- Stærðfræði? - Já.
Og svo kom ég hingað þar sem tíminn teygðist í eilífðina
og sérhver sekúnda tilveru minnar var meiriháttar,
en heilinn varð að heimskulegri blöðru.
Svo við komumst loks inn á Góða staðinn
og nú verðum við bara að uppvakningum?
Af hverju hefurðu ekki sagt neinum frá þessu?
- Frá hverju? - Gaur.
Fjárinn!
Við verðum að finna hin, núna.
- Sjáið, það er stærðfræði á bolnum mínum. - Komdu.
Er þetta "S" eða stærðfræði?
Hafið þið séð Eleanor og Chidi?
Það er eitthvað mjög rangt við þetta partí.
Og ekki bara það að kavíarinn er settur ofan á hlaupskotin.
Við erum fyrsta nýja fólkið hérna í 500 ár og öllum virðist sama.
Ég veit, jafnvel góðu Janeturnar eru dálítið furðulegar.
Þær segja bara: "Sælinú!"
Þegar ég segi það er það svalt, en hjá þeim er það hallærislegt.
Hæ. Er gaman? Frábært. Smá upplýsingar.
Góði staðurinn er í ruglinu.
Öll hérna eru hamingjuuppvakningar og enginn gerir neitt í því,
af því að þegar þau átta sig á að það er að gerast
eru öllum orðið sama.
Hamingjan góða!
Halló, ég heiti Tahani.
Hæ, ég heiti Mjólkurhristingur. Viltu mjólkurhristing?
Verðum að segja frá áður en við verðum of dofin til að muna af hverju við erum hér.
Við þurfum að finna nefndina.
Nefndin er ég. Ég er nefndin. Ég.
Ha?
Þau plötuðu mig og fólu mér umsjón með Góða staðnum
og svo bókstaflega flúðu þau.
Og hvað svo? Setti Flokkunarhatturinn þig á Hufflepuff? Grillaður.
Ég veit við eigum í vanda, en ég get ekki sleppt þessu.
Bíddu. Við erum í paradís.
Eitthvað af fólkinu hérna hlýtur að njóta sín.
Hæ, ég er kominn aftur.
Go-kart með öpum varð mjög fljótt leiðinlegt.
Var það?
- Fjárinn. - Nei!
Jason, varð ævilangur draumur þinn leiðinlegur svona fljótt?
Apar í go-kart var skemmtilegt um tíma.
Síðan bara:
"Veistu hvað væri flott? Flóðhestar í go-kart bílum!"
Og ég sagði: "Hvað um vampírur á þotuskíðum?"
Ég bjó til 50 samsetningar
og síðan langaði mig bara til að vera aftur með ykkur.
Þetta er málið í hnotskurn.
Því ef þið komist hingað og sjáið að allt er hægt
og gerið allt og svo eruð þið búin.
En samt eigið þið eilífðina eftir.
Þessi staður drepur fjörið, og ástríðuna, og spennuna og ástina,
þar til maður á bara mjólkurhristing eftir.
Góða staðar nefndin vissi þetta augljóslega.
Af hverju reyndu þau ekki að leysa þetta?
Þau gerðu það. Þau reyndu allt.
Bara í liðinni viku stækkuðu þau einhyrningana
og settu svo fleiri horn á þá og gerðu þá svo þybbnari.
Þau bjuggu bara til hóp af furðulegum, loðnum nashyrningum.
Nefndarmenn eru ekki manneskjur svo þau skildu ekki vandamálið.
Um leið og ég birtist
stukku þau af sökkvandi skipinu og gerðu mig að skipstjóra.
Jæja, ég gefst ekki upp.
Við lögðum of mikið á okkur og fórum í gegnum of mikið.
Ég ætla ekki að slaka bara á
og verða að einhverri dauðyflisfullnæginarvél!
Guð minn góður!
Ég er að lýsa draumatilveru minni eins og hún sé slæm.
Hvað er að þessum stað?
Við vorum að endurhanna kerfið
og fljótlega fara milljónir manns að streyma inn,
haldandi að þetta sé paradís, en verða svo bara gleðisnauð dauðyfli.
Þetta er Coachella! Við höfum fundið upp Himna-Coachella!
Við verðum að lagfæra þetta.
Hvað ef við gerðum það sem við gerðum í upphaflega hverfinu?
Afmáum minni þeirra endrum og sinnum.
Þannig væri paradís fersk og ný.
Þú gerðir það til að kvelja okkur.
Alvöru paradís má ekki nota sömu handbók og helvíti.
Jæja, ég er með lausn.
Manstu hvað ég sagði við þig þegar þú gekkst í gegnum
"gráa fiðrings, eins eyrnalokks, rauða blæjubíls" tímabilið þitt?
- "Þú ert svo asnalegur"? - Á eftir því.
Þú sagðir: "Sérhver manneskja er dálítið döpur alltaf
því þið vitið að þið munuð deyja.
En þessi vitneskja er það sem gefur lífinu merkingu."
Til að endurreisa merkinguna fyrir fólk á Góða staðnum leyfum við því að fara.
Fara hvert? Þetta er síðasti...
Getum við gert það?
Núna ert þú yfirmaður Góða staðarins.
Mér virðist þú geta gert það sem þér sýnist.
Hvar er Michael?
Gott og vel.
Ekkert eftir annað en að tilkynna stóru breytinguna.
Hvað sem gerist þá er það í lagi. Það er í fínu lagi.
Reyktirðu grasið, vinur?
Ég gerði það.
Ég var að fara á taugum svo ég reykti grasið, en nú er allt frábært.
Breytum eftirlífinu og síðan...
Taco Bell.
Jahérna!
Ég skal tala.
Sæl, öll. Get ég fengið smá hljóð?
Hæ, ég heiti Eleanor Shellstrop.
Vonandi skemmtið þið ykkur í þessu furðulega partíi.
Líklega skemmtið þið ykkur hvergi, sem er málið.
Þetta virðist ekki paradís fyrir ykkur.
Þið hafið í raun verið í óendanlegu fríi
og frí eru bara sérstök af því að þau taka enda.
Við erum því með hugmynd.
Við ætlum að útbúa nýjar dyr, friðsælan stað.
Þannig að þegar þið eruð hamingjusöm, fullnægð og fullkomnuð
og ykkur langar að yfirgefa Góða staðinn til frambúðar,
getið þið gengið í gegnum dyrnar og tími ykkar í alheiminum tekur enda.
Þið þurfið ekki að fara í gegn ef þið viljið það ekki, en þið getið það.
Og vonandi mun það að vita að þið þurfið ekki að vera hér að eilífu
gera ykkur hamingjusamari á meðan þið eruð hér.
Hvað gerist þegar við förum í gegn?
Við vitum það ekki nákvæmlega.
Við vitum bara að það verður friðsælt og ferðalagi ykkar er lokið.
Þið lifðuð frábærlega.
Þið áunnuð ykkur stað hérna.
Verið því hér eins lengi og þið viljið.
Notið grænu dyrnar til að sjá og gera
allt það sem ykkur langar til að sjá og gera.
Og þegar þið eruð tilbúin
gangið þið í gegnum lokadyrnar og verið friðsæl.
Hljómar þetta vel?
Þeim virðist líka þetta.
Þetta er DJ Tónlist, hafið hátt!
Þetta er kærastinn minn.
Ég er glaður að við getum aftur notið lífsins.
- List, stærðfræði, heimspeki, eins og var. - Já, ég líka.
Mig hefur lengi dreymt um að enda þetta tímabil tilvistardrunga.
En nú held ég að ég verði hér áfram um hríð.
Góð tilfinning að nota flókin orð.
Enn ryðguð. Ég næ þessu aftur.
Við vorum heppin að rekast á þig.
Það bjargaði okkur.
Það bjargaði ykkur ekki.
- Það var vinátta ykkar. - Já, ég næ því.
Fyrirgefðu. Ekki skörp enn.
Héldum því að mestu eins.
Setti jafnvel upp skrifstofu stutt frá.
Jason, ég... ég giskaði eiginlega út í bláinn
KJÚKLINGAKOFI HEIMSKA NICKS
Loksins næ ég takmarki mínu um að búa á Heimska Nicks-stað!
Ég veit að allt sem maður gerir til eilífðar verður leiðinlegt,
en ég sver að ég verð aldrei þreyttur á vængjum.
Jæja. Sjáumst á morgun.
Og á hverjum morgni eftir það.
Michael, þegar upp er staðið hafðir þú rétt fyrir þér.
Allt er í fínu lagi.
Við höfum leitað að þessu frá því við hittumst... tíma.
Líklega er þetta það sem Góði staðurinn er.
Ekki einu sinni "staður".
Bara að hafa nægan tíma með fólkinu sem maður elskar.
Það er rétt hjá þér.
Og við höfum allan þann tíma sem við viljum.
Ef þú einokar teppið
fer ég samt líklega í gegnum dyrnar eftir þrjá daga.
Ég mun sakna þín.
Þýðandi: Haraldur Ingólfsson